stanford-oval/wikipedia huggingface dataset:
כתום זה השחור החדש
דמויות > צוות בית הכלא

ג'ו קפוטו (ניק סנדאו): תחילה היה רב הסוהרים, ומהעונה השלישית גם מנהל הכלא. לג'ו יש להקה איתה הוא מופיע בברים בשם "סייד בוב". הוא נחמד ונדיב, ומתייחס בכבוד לאסירות, רוב הזמן. מנהל מערכת יחסים לא יציבה עם פיגרואה, בעונה השישית היה אמור לעבור לכלא במיזורי אך התפטר והוא עושה הכול בכדי להציל את טייסטי מהאשמת סתם, ואף מעיד לטובתה, בעונה השביעית מנסה ביחד עם נטלי להביא ילד, ואף מתמודד עם האשמות MeToo מצידה של הסוהרת סוזן פישר שאותה פיטר בעונה השנייה.
סם הילי (מייקל ג'י הרניי) (עונות 1–4, אורח בעונות 6–7): הילי הוא סוהר ויועץ בכלא, מטפל בתיק של פייפר, בנוסף לתיקים אחרים. הוא מראה אכפתיות כלפי האסירות ומושיט יד לפייפר כשהיא מגיעה לכלא ונותן לה עצות. אמנם לרוב הוא פסיבי-אגרסיבי והוא אפילו שולח את פייפר לבידוד עקב ריקודים פרובוקטיבים. יש לו דעות מאוד הומופוביות וגזעניות בכלל. הוא נמצא בנישואים מתוחים ואי-תפקודיים עם מהגרת רוסיה, 'כלת אינטרנט', אשר מנצלת אותו כדי לקבל גרין קארד לשהות חוקית בארצות הברית. בפלאשבקים, מתברר כי אמו של הילי סבלה ממחלת נפש חמורה אשר השפיעה גם עליו בילדותו. לאחר שביקשה להפסיק את הטיפול התרופתי, נטשה את הבית ומאז נעלמו עקבותיה. חוויה זו מובילה את הילי לחשוב שההודאה של האסירה לולי על רצח סוהר אינה אלא הזיה. בסוף עונה 4 שוקל לשים קץ לחייו בטביעה באגם, אולם לבסוף מאשפז את עצמו במוסד פסיכיאטרי. דמותו אינה מופיעה כלל בעונה 5, אך הוא שב להופעת אורח קצרה בעונה 6 כאשר קפוטו מבקש את עצתו בעקבות אירועי המהומות, וכן בעונה 7 כאשר קפוטו מבקש את עצתו פעם נוספת בעקבות האשמתו בהטרדה מינית.
נטלי פיגרואה (אליסיה ריינר): מנהלת הכלא. בעלה פוליטיקאי. בעונה 3 מפוטרת מעבודתה כאשר מתגלה שמעלה בכספי הכלא. בנוסף, גילתה שבעלה בוגד בה עם המשרת. מנהלת מערכת יחסים לא יציבה עם קפוטו.
לינדה פרגוסון (בת' דובר) (עונות 3–7): אחראית רכש בתאגיד MCC, מנהלת מערכת יחסים רומנטית עם קפוטו בכל העונה הרביעית וחלק מהעונה החמישית, בעונה החמישית היא נקלעת למהומות בכלא ומסווה את עצמה בתור אסירה בשם פון, היא הופכת לבת זוגה של בו עד שבו מגלה זאת, בעונה השישית הופכת לסגנית מנכ"ל MCC לאחר שסוחטת את מנכ"ל MCC בעקבות המקרה שחוותה כדי שלא תצא לתקשורת, במהלך העונה השביעית היא ממנה את טמיקה למנהלת הכלא החדשה ומחליפה את שם החברה מ-MCC לחברת פאליקון, מקימה אגף לאסירות מהגרות לא חוקיות, ומראה רצון עז לחסוך בכסף על חשבון משלם המיסים, ולא מעניין אותה התקדמות ושיפור האסירות בכלא.
טמיקה וורד (סוזן היוורד) (עונות 6–7): סוהר בכלא השמור, חברת ילדות של טייסטי, מנהלת הכלא החל מהעונה השביעית.
ברדי רוג'רס (מרשה סטפני בלייק) (עונה 3): יועצת חדשה בליצ'פילד. במהרה רוב האסירות מתחבבות עליה. הילי מקנא בה, ובשל כך מייעץ לפיטוריה לאחר שתמכה בוורן לכתוב סיפור פורנוגרפיה שהתפרסם בכלא.
אוליביה קולמן

| --- | --- |

קולמן, 2014
 לידה:  30 בינואר 1974 (בת 51) אנגליה נוריץ', אנגליה, ממלכה המאוחדת 
 שם לידה:  שרה קרוליין אוליביה קולמן
 מדינה:  הממלכה המאוחדת 
 תקופת הפעילות:  מ-2000 
 מקום לימודים:  קולג' הומרטון  בית ספר גרשם  בית הספר למשחק בריסטול אולד ויק  Norwich High School for Girls 
 בן זוג:  אד סינקלייר
 מספר צאצאים:  3 
 פרסים והוקרה:  גביע וולפי לשחקנית הטובה ביותר (2018)  פרס גלובוס הזהב לשחקנית הטובה ביותר – סדרות דרמה (2020)  פרס גלובוס הזהב לשחקנית הטובה ביותר - סרט קומדיה או מוזיקלי (2019)  פרס האקדמיה האירופית לקולנוע לשחקנית הטובה ביותר (2019)  פרס אמי לשחקנית הטובה ביותר בסדרת דרמה (2021)  פרס אוסקר לשחקנית הטובה ביותר (2018)  פרס באפט"א לשחקנית הטובה ביותר (2019)  מפקדת במסדר האימפריה הבריטית  Chortle Awards 
 פרופיל ב-IMDb
 
שרה קרוליין אוליביה סינקלייר (באנגלית: Sarah Caroline Olivia Sinclair; נולדה ב-30 בינואר 1974) היא שחקנית קולנוע אנגלייה, זוכת פרס אוסקר ופרס גלובוס הזהב לשחקנית הטובה ביותר לשנת 2018 עבור תפקידה בסרט "המועדפת", וכן פרס גלובוס הזהב לשנת 2016 עבור תפקידה בסדרה "ברודצ'רץ'" ובנוסף זכתה בשנת 2021 בפרס אמי ובפרס גלובוס הזהב על תפקידה בסדרה "הכתר".
ביוגרפיה

נולדה בשם שרה קרוליין אוליביה קולמן בנוריץ', אנגליה שבממלכה המאוחדת, למשפחה נוצרית. אמה אחות ואביה מנהל חשבונות. היא למדה בתיכון פרטי לבנות. תפקידה הראשון היה בגיל 16 במחזה "אביבה של מיס ברודי" שהועלה בבית הספר. היא החלה בלימודי הוראה לגילאי יסודי בקולג' הומרטון שבאוניברסיטת קיימברידג' שם פגשה את בעלה לעתיד שהיה סטודנט לעריכת דין. לאחר זמן מה, עזבה את הלימודים והחלה ללמוד דרמה בבית הספר לתיאטרון בבריסטול.
קריירה

בשנת 2000, הופיעה קולמן לראשונה בטלוויזיה בקומדיה "בריסר". בשנת 2002, התארחה בפרק בסדרה "המשרד. ב-2003, לאחר שהשתתפה בהפקות תיאטרון רבות, פרצה קולמן לתודעה כשלוהקה לסדרה הבריטית פיפ שואו בה הופיעה עד 2015.
בין השנים 2004–2006, שיחקה את דמות של האריט בסדרה "כנף ירוק".
בשנת 2007 שיחקה בסרטים "שוטרים לוהטים" ו"אף פעם לא אהיה שלך". בין השנים 2008–2009, שיחקה את דמותה של דבי בסדרה "האנשים היפים". ב-2009, היא התארחה בסדרות "רציחות במידסומר" ו"סקינס".
ב-2010, התארחה בפרק בסדרה "דוקטור הו". בשנת 2011, שיחקה בסרט אשת הברזל, את קרול תאצ'ר, בתה של מרגרט תאצ'ר שגולמה על ידי מריל סטריפ. על משחקה קיבלה שבחים רבים. בנוסף באותה שנה, שיחקה בסרט הדרמה "טירנוזאור" וזכתה בפרס השחקנית המצטיינת בפסטיבל סאנדנס.
בשנת 2013 שיחקה בסרט "שנה גג". באותה שנה החלה לשחק בסדרת הטלוויזיה "ברודצ'רץ'" של הזכיינית IMDb את "אלי מילר" תפקיד הראשי, והמשיכה גם לעונה השנייה ששודרה בשנת 2015. בין השנים 2014–2018 דיבבה את דמותה של מריון בסדרת ההנפשה הבריטית "תומס הקטר וחברים".
בין השנים 2016–2019, שיחקה בסדרה "פליבג".
בשנת 2017 שיחקה לצד ג'וני דפ בסרט הפשע הבלשי של קנת בראנה "רצח באוריינט אקספרס" שמבוסס על ספר באותו שם מאת אגאתה כריסטי.
ב-2018 שיחקה במיני סדרה "עלובי החיים". בספטמבר אותה שנה, זכתה בפרס השחקנית בפסטיבל הסרטים של ונציה על תפקידה בסרט "המועדפת". על תפקידה בסרט זה זכתה גם בפרס אוסקר לשחקנית הטובה ביותר ובפרס גלובוס הזהב.
בין השנים 2019 - 2020, גילמה את אליזבת השנייה בעונה השלישית והרביעית של סדרת הטלוויזיה "הכתר" מאת נטפליקס. על תפקיד זה זכתה בפרס גלובוס הזהב לשחקנית הטובה ביותר בסדרת דרמה. בנוסף ב-2020, התארחה בפרק בקומדיית המצבים" "משפחת סימפסון".
בשנת 2021 כיכבה בתפקיד לדה קרסו בסרט הבת האפלה. על תפקידה בסרט קיבלה קולמן מועמדויות לפרס אוסקר לשחקנית הטובה ביותר,פרס גלובוס הזהב לשחקנית הטובה ביותר - סרט דרמה ופרס גילדת שחקני המסך לשחקנית הראשית הטובה ביותר.
חיים אישיים

מאז 2001 נשואה לאד סינקלייר, ולהם שלושה ילדים. הם מתגוררים בלונדון.
מאז 2013, היא משמשת כשופטת בפסטיבל הסרטים בנוריץ'.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2004 |  | Terkel in Trouble | אמו של טרקל | דיבוב |
| 2005 |  | Zemanovaload | מפיקת טלוויזיה |  |
| 2006 | קונפטי | Confetti | ג'ואנה רוברטס |  |
| 2007 | שוטרים לוהטים | Hot Fuzz | שוטרת דוריס ת'אצ'ר |  |
| 2007 |  | Grow Your Own | אליס |  |
| 2007 |  | I Could Never Be Your Woman | ספרית |  |
| 2007 |  | Dog Altogether | אניטה | סרט טלוויזיה |
| 2009 |  | Le Donk & Scor-zay-zee | אוליביה |  |
| 2011 | טירנוזאורוס | Tyrannosaur | האנה |  |
| 2011 |  | Arrietty | הומילי | דיבוב |
| 2011 | אשת הברזל | The Iron Lady | קרול תאצ'ר |  |
| 2012 | הייד פארק על ההדסון | Hyde Park on Hudson | אליזבת, המלכה האם |  |
| 2013 | שנה גג | I Give It a Year | לינדה |  |
| 2013 | לוק | Locke | בת'אן מגווייר |  |
| 2014 | קובה אהובתי | Cuban Fury | סם גארט |  |
| 2014 |  | Pudsey the Dog: The Movie | נלי הסוס | דיבוב |
| 2014 | תומס הקטר וחברים: סיפור על אומץ | Thomas & Friends: Tale of the Brave | מריון | דיבוב |
| 2015 | הלובסטר | The Lobster | מנהלת מלון |  |
| 2015 | תומס הקטר וחברים: אגדת האוצר האבוד | Thomas & Friends: Sodor's Legend of the Lost Treasure | מריון | דיבוב |
| 2015 |  | London Road | ג'ולי |  |
| 2017 | רצח באוריינט אקספרס | Murder on the Orient Express | פרויילן הידגרייד שמידט |  |
| 2018 | המועדפת | The Favourite | אן, מלכת בריטניה | זכתה בפרס האוסקר ובגלובוס הזהב |
| 2019 | ההם שעוקבים | Them That Follow | הופ |  |
| 2020 | האב | The Father | אן | מועמדת פרס אוסקר לשחקנית המשנה הטובה ביותר |
| 2021 | משפחת מיטשל ומלחמתה במכונות | The Mitchells vs. The Machines | פ.א.ל | דיבוב |
| 2021 | הבאג של רון | Ron's Gone Wrong | דאנקה | דיבוב |
| 2021 | הבת האפלה | The Lost Daughter | לדה | מועמדת פרס אוסקר לשחקנית הטובה ביותר |
| 2021 | יום האם | Mothering Sunday | מיס ניבן |  |
| 2021 | החיים המחשמלים של לואי וויין | The Electrical Life of Louis Wain | הקריינית |  |
| 2022 | החתול של שרק 2: משאלה אחת ודי | Puss in Boots: The Last Wish | אמא דובה | דיבוב |
| 2022 | אימפריית האור | Empire of Light | הילרי סמול |  |
| 2022 | סקרוג': מזמור לחג המולד | Scrooge: A Christmas Carol | רוח חג המולד של העבר | דיבוב |
| 2022 | הנסיעה של חיי | Joyride | ג'וי |  |
| 2023 | וונקה | Wonka |  |  |
| 2023 | מכתבים קטנים ומרושעים (אנ') | Wicked Little Letters | אדית' סוואן |  |
| 2024 | פדינגטון בפרו | Paddington in Peru | הכומרת |  |
| 2025 |  | Jimpa | האנה |  |
| TBA |  | Girl from the North Country | אליזבת' |  |
| TBA |  | The Roses |  | גם מפיקה |
הערות שוליים

↑  אבנר שביט, ונציה‏, פסטיבל ונציה 2018: "רומא" הזוכה הגדול, קייס נאשף זכה בפרס השחקן במסגרת צד, באתר וואלה, 8 בספטמבר 2018
↑  אבנר שביט‏, גלובוס הזהב 2019: "רפסודיה בוהמית" הדהים בלילה של הפתעות, באתר וואלה, 7 בינואר 2019
↑  Birnbaum, Olivia. "Olivia Colman Joins 'The Crown' as Queen Elizabeth for Seasons 3 and 4". Variety.
↑  Katcy Stephan, Benedict Cumberbatch and Olivia Colman to Star in Jay Roach’s ‘The War of the Roses’ Reimagining for Searchlight, Variety, ‏2024-04-01 (באנגלית אמריקאית)
| --- | --- |
בקרת זהויות :  NLI: 987007450044405171  PLWABN: 9810637547105606  BIBSYS: 13005356  BNE: XX5250512  BnF: cb16615908p (data)  GND: 1021156310  ISNI: 0000 0001 3334 1731  LCCN: no2008180502  MusicBrainz: 3ee7218b-23cb-4ef6-b3c2-e55dcfb2c089  NKC: xx0328816  NLK: KAC2020N0854  NTA: 341463353  RERO: 02-A020504671  SUDOC: 164261583  VIAF: 232597737   WorldCat (עם VIAF): 232597737
אוון רייצ'ל ווד

| --- | --- |

ווד בכנס קומיק-קון, 2019
 לידה:  7 בספטמבר 1987 (בת 37) ראלי, קרוליינה הצפונית, ארצות הברית 
 מדינה:  ארצות הברית ארצות הברית
 תקופת הפעילות:  מ-1994 
 מקום לימודים:  בית הספר לורל ספרינגס 
 בן או בת זוג:  ג'יימי בל (30 באוקטובר 2012–מאי 2014)   מרילין מנסון 
 מספר צאצאים:  1 
 פרסים והוקרה:  פרס סטלייט 
 פרופיל ב-IMDb
 
אוון רייצ'ל ווד (באנגלית: Evan Rachel Wood; נולדה ב-7 בספטמבר 1987) היא שחקנית, דוגמנית וזמרת אמריקאית יהודיה. ווד החלה לשחק בשנות ה-90, אך פריצתה הגיעה כשכיכבה בתור הנערה המתבגרת טרייסי פרילנד בסרט הדרמה "שלוש עשרה" (2003). לאחר מכן קיבלה תפקידים טלוויזיוניים קבועים – בתור מלכת הערפדים, סופי-אן לקלרק, בסדרה "דם אמיתי" (2009–2011). היא גם גילמה שיחקה במיני-סדרה "מילדרד פירס" (2011) מבית HBO. היא שיחקה בתפקיד הנשי המרכזי בתור האנדרואידית דולורס אברנאת'י בסדרת המתח והמדע בדיוני של HBO "וסטוורלד" (2016–2022).
ביוגרפיה

ווד נולדה בראלי, קרוליינה הצפונית שבארצות הברית. אביה, איירה דייוויד ווד השלישי, הוא שחקן, זמר, במאי תיאטרון ומחזאי ממשפחה נוצרית. אמה, שרה לין מור, היא שחקנית שהתגיירה. וגידלה אותה לאור היהדות. גם אחיה, איירה דייוויד הרביעי, הוא שחקן, ואילו דודתה, קרול וינסטד ווד, היא מעצבת הפקה בהוליווד. לה גם אח-למחצה, דיינה, מנישואיה הראשונים של אמה.
ווד ואחיה היו מעורבים בתיאטרון של אביהם, Theatre in the Park, כבר מגיל צעיר. היא הופיעה בהפקה של "מזמור לחג המולד" (המבוסס על ספר מאת צ'ארלס דיקנס) כתינוקת בת חודשים ספורים, ומאוחר יותר כיכבה בתור הלן קלר בהפקה של "The Miracle Worker" (המבוסס על האוטוביוגרפיה של קלר), בבימויו של אביהם.
חיים אישיים

בשנת 2005 החלה ווד לצאת עם השחקן האנגלי ג'יימי בל, לאחר שהכירו בקליפ של גרין דיי לשיר "Wake Me Up When September Ends". הם נפרדו לאחר כשנה.
בשנים 2007–2010 יצאה עם הזמר מרלין מנסון, אשר מבוגר ממנה ב-19 שנים. בינואר 2010 השניים התארסו אך סיימו את הזוגיות שלהם שבעה חודשים לאחר מכן.
בשנת 2011 ווד חשפה בפומבי שהיא ביסקסואלית, והיא וג'יימי בל חזרו להיות יחד; הם נישאו ב-30 באוקטובר 2012 וביולי 2013 נולד בנם הראשון בלידת בית.
במאי 2014, נפרדו בני הזוג. בשנת 2015, ווד הייתה במערכת יחסים עם חברה ללהקה זאק וילה. הם התארסו בינואר 2017 אך ביטלו את האירוסים ואף נפרדו בספטמבר של אותה שנה.
במרץ 2018 העידה בפני הקונגרס של ארצות הברית וסיפרה כי נאנסה על ידי בן זוגה לשעבר (מבלי לחשוף את שמו) בזמן שהייתה חסרת הכרה. היא העידה לצד שתי נשים נוספות בדיון שעסק בחוק למען זכויות נפגעות ונפגעי תקיפה מינית. לדבריה, החוק הוא "רשת ביטחון שעשויה להציל חיים". בפברואר 2021 חשפה בפוסט פומבי בעמוד האינסטגרם כי בן זוגה שעליו דיברה בקונגרס הוא הזמר מרילין מנסון, והאשימה אותו בהתעללות מינית, התעללות רגשית ואף באנטישמיות במהלך שנות הזוגיות שלהם.
החל משנת 2022, ווד נמצאת בסכסוך עם בל על המשמורת על בנם. בל אמר שווד שללה ממנו את הקשר עם הילד בכך שעברה מלוס אנג'לס לנאשוויל; ווד טענה שעשתה זאת כדי להגן על הילד מפני ארוסה לשעבר מרילין מנסון, שלטענתה איים לעשות סדום בילד. בל הגיב ואמר כי "הסיפור של ווד נוגד את אמינותה".
לווד חגורה שחורה בטאקוונדו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1997 | כח הלב | הארייט פרנקוביץ' |  |
| 1998 | קסם מעשי | קיילי אוונס |  |
| 1998 | Detour | דניאלה רוג'רס |  |
| 2001 | סודות כמוסים | אמילי לינדסטרום |  |
| 2002 | סימון | לייני כריסטיאן |  |
| 2003 | שלוש עשרה | טרייסי פרילנד |  |
| 2003 | הנעדרת | לילי גליקסון |  |
| 2005 | כל מה שבחורה רוצה | קימברלי ג'ויס |  |
| 2005 | הצד הטוב של הכעס | לוונדר "פופאי" וולפמאייר |  |
| 2005 | בלב העמק | אוקטובר "טובי" |  |
| 2006 | אסטריקס והוויקינגים | אבבא | דיבוב |
| 2006 | יצאת כריש | קורדליה | דיבוב |
| 2006 | לרוץ עם מספריים | נטלי פינץ' |  |
| 2007 | מלך קליפורניה | מירנדה |  |
| 2007 | החיים לנגד עינייה | דיאנה מק'פי הצעירה |  |
| 2007 | הקרב על הכוכב | מאלה | דיבוב |
| 2007 | מעבר ליקום | לוסי קאריגן |  |
| 2008 | המתאבק | סטפני רמזינסקי |  |
| 2009 | מה שעובד | מלודי סט. אן סלסטין |  |
| 2010 | הקנוניה | אנה סוראט |  |
| 2011 | משחקי שלטון | מולי סטרנס |  |
| 2013 | צ'ארלי חייב למות | גבי |  |
| 2013 | איך למצוא אהבה | בירדי |  |
| 2014 | יחפה | דייזי |  |
| 2015 | Strange Magic | מריאנה | דיבוב |
| 2015 | Into the Forest | אווה |  |
| 2017 | Allure | לאורה דרייק |  |
| 2018 | טעם הנעורים | יי-לין | דיבוב |
| 2019 | לשבור את הקרח 2 | המלכה אידונה | דיבוב |
| 2020 | קג'יליונר | דוליו דיין |  |
| 2020 | וינה והפנטומים | סוסי |  |
| 2022 | וירד: סיפורו של אל ינקוביק | מדונה |  |
| 2023 | Backspot (אנ') | איילין מק'נמרה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1994 | In the Best of Families: Marriage, Pride & Madness | סוזי הצעירה | סרט טלוויזיה של CBS |
| 1994 | Search for Grace | שרה ורובין בצעירותן | סרט טלוויזיה של CBS |
| 1995 | A Father for Charlie | טסה | סרט טלוויזיה של CBS |
| 1995 | Death in Small Doses | אנה | סרט טלוויזיה של ABC |
| 1995–1996 | אמריקן גותיק | רוז ראסל | 3 פרקים |
| 1997 | Get to the Heart: The Barbara Mandrell Story | ג'ימי דאדני בת ה-8 | סרט טלוויזיה של CBS |
| 1998–1999 | פרופיילר | קלואי ווטרס | 6 פרקים |
| 1999 | Down Will Come Baby | רובין גאר | סרט טלוויזיה של CBS |
| 1999–2002 | להתחיל מחדש (אנ') | ג'סי סאמלר | תפקיד ראשי (3 עונות); 56 פרקים |
| 2000 | מגע של מלאכים | שרה רדקליף | פרק: "Pandora's Box" |
| 2002 | הבית הלבן | הוגאן קרג | פרק: "The Black Vera Wang" |
| 2003 | CSI | נורה איסטון | פרק: "Got Murder?" |
| 2009–20111 | דם אמיתי | סופי-אן לקלרק | 8 פרקים |
| 2011 | מילדרד פירס | וידה פירס | מיני-סדרה מועמדת פרס אמי לבידור בפריים טיים לשחקנית משנה במיני-סדרה או בסרט טלוויזיה (אנ') (2011) |
| 2013 | רובוט צ'יקן | חברה של טראביס / אמא | דיבוב; פרק: "Botched Jewel Heist" |
| 2015 | דול ואם | אוון | 5 פרקים |
| 2016–2022 | וסטוורלד | דולורס אברנאת'י | תפקיד ראשי (3 עונות); 28 פרקים |
| 2018–2019 | היסטוריה שתויה | מרי שלי / דבורה סמסון | 2 פרקים |
| 2019 | מה שקורה בצללים | אוון | פרק: "The Trial" |
| 2022 | לקום כעוף החול (אנ') | עצמה | מיני-סדרה דוקומנטרית |
הערות שוליים

↑  אורי קליין, שלוש עשרה, באתר הארץ, 23 בפברואר 2004
↑  רותה קופפר, מילדרד פירס: הכי רחוק מגן עדן, באתר הארץ, 18 במאי 2011
↑  Evan Rachel Wood Shares More Details About Abuse She Says She Suffered While Dating Marilyn Manson, PEOPLE.com (באנגלית)
1 2 3 4 5 6  Distress princess ‏ The Guardian, ‏ 24 ביוני 2006
↑  מאת אלוויס מיטשל, קדחת נעורים, באתר הארץ, 27 באוגוסט 2003
אהרון קשלס, ‏ילדה מצטיינת, באתר גלובס, 2 באוגוסט 2004
↑  אורון שמיר, עכבר העיר, האשה שהתעלתה על מייקל דאגלס, באתר הארץ, 9 באפריל 2008
↑  ענת טוריסקי, ‏מנצח בנוק-אאוט, באתר גלובס, 19 בפברואר 2009
↑  ענת טוריסקי, ‏פנטזיה פתטית של אשמאי זקן, באתר גלובס, 8 באוקטובר 2009
1 2 3  אמינה סאנר | הגרדיאן, דלת ארון נפתחת, באתר הארץ, 4 בנובמבר 2011
↑  חן חדד, פורסם קדימון ראשון לסדרת המדע הבדיוני "ווסטוורלד", באתר הארץ, 20 ביוני 2016
↑  אורון שמיר, "קג'יליונר" מציג דמות קולנועית חד-פעמית, וזו סיבה מספיקה לצפות בו, באתר הארץ, 1 ביוני 2021
↑  אורון שמיר, גם אחרי שהתעללו בה, אוון רייצ'ל ווד לא מרימה ידיים, באתר הארץ, 21 במרץ 2022
↑  הניו יורק טיימס, "חשבתי שאני משתגעת": אוון רייצ'ל ווד העידה על אונס אלים שעברה, באתר הארץ, 1 במרץ 2018
↑  ניצן פינקו, השחקנית אוון רייצ'ל ווד: מרילין מנסון "התעלל בי במשך שנים", באתר הארץ, 1 בפברואר 2021
| --- | --- |
בקרת זהויות :  NLI: 987007423860005171  PLWABN: 9810646890205606  BNE: XX1669981  BnF: cb14580205h (data)  CANTIC: a10943006  CiNii: DA17635255  GND: 135504031  ISNI: 0000 0001 2124 7836  LCCN: no2003014116  LNB: 000308905  MusicBrainz: aad38e08-baeb-49f0-af91-1ab3ec6d9e85  NKC: xx0041390  NTA: 243395914  SUDOC: 113313373  VIAF: 24846369   WorldCat (עם VIAF): 24846369 
ווד בפסטיבל הסרטים הבינלאומי בטורונטו, 2007
דרו קארי

| --- | --- |

 לידה:  23 במאי 1958 (בן 66) קליבלנד, ארצות הברית 
 שם לידה:  Drew Allison Carey 
 מדינה:  ארצות הברית 
 תקופת הפעילות:  מ-1985 
 מקום לימודים:  אוניברסיטת המדינה קנט 
 בן או בת זוג:  Amie Harwick 
 פרסים והוקרה:  פרס CableACE (1994)  כוכב בשדרת הכוכבים בהוליווד (2003)  פרס בחירת הקהל (2000)  פרס סטלייט לשחקנית הטובה ביותר בסדרה קומית או מוזיקלית (1998)  היכל התהילה של WWE (2011) 
 פרופיל ב-IMDb
 
דרו קארי, 2006
דרו אליסון קארי (באנגלית: Drew Allison Carey; נולד ב-23 במאי 1958) הוא שחקן, קומיקאי, סטנדאפיסט ומנחה טלוויזיה אמריקאי מצליח.
קארי מאופיין בהומור בוטה. הוא התחיל את דרכו במופעי סטנד-אפ בלוס אנג'לס ובהמשך כיכב בסדרת הטלוויזיה המופע של דרו קארי. הסדרה שודרה במשך 9 עונות מ-1995 ועד 2004 ברשת ABC וזכתה להצלחה רבה, אך ירדה אחרי העונה התשיעית בגלל נתוני מדרוג נמוכים וביקורות קשות.
קארי היה אחד הכותבים של תוכנית האלתורים בהנחייתו "של מי השורה הזאת בכלל?". התוכנית שודרה במשך 4 עונות מ-2001 עד 2005. בנוסף, הופיע בהופעת אורח במשפחת סימפסון, עונה 19 פרק 20.
קארי ידוע גם כחובב ספורט וכאוהד מושבע של קבוצות הספורט של עיר הולדתו קליבלנד ושל מדינת אוהיו בכלל. כמו כן הוא ידוע כחובב כדורגל מושבע, אוהד של נבחרת ארצות הברית בכדורגל אותה ליווה במספר מונדיאלים, ושל קבוצת ברצלונה. הוא אחד מבעליה של קבוצת הכדורגל סיאטל סאונדרס.
ג'יי מוהר

| --- | --- |

 לידה:  23 באוגוסט 1970 (בן 54) ורונה, מחוז אסקס, ארצות הברית 
 מדינה:  ארצות הברית 
 תקופת הפעילות:  מ-1990 
 בן או בת זוג:  ג'יני באס (2017–?) 
 פרסים והוקרה:  פרס סטלייט 
 https://www.jaymohr.com
 פרופיל ב-IMDb
 
ג'יי מוהר (באנגלית: Jay Mohr; נולד ב-23 באוגוסט 1970) הוא שחקן אמריקאי.
ביוגרפיה

מוהר נולד בניו ג'רזי לאם אחות ולאב שעסק בניהול שיווק ולו שתי אחיות, בתיכון היה קפטן נבחרת ההיאבקות.
ב-1992 הנחה את תוכנית הליפ סינק "Lip Service" ששודרה ב-MTV. ב-1996 שיחק בסרט "ג'רי מגווייר", ב-2000 גילם עיתונאי בסרט "תעביר את זה הלאה", באותה שנה שיחק מורה לאנגלית בסרט האימה "Cherry Falls", ב-2010 גילם את אח של מאט דיימון בסרט "מכאן והלאה". בשנים 2006–2007 שיחק תפקיד קבוע ב"הלוחשת לרוחות".
הוא עסק מספר פעמים בדיבוב, בין היתר בסדרה איש משפחה.
היה נשוי פעמיים ולו שני בנים.
קירה סדג'וויק

| --- | --- |
קירה סדג'וויק, 2009
קירה סדג'וויק, 2009
 לידה:  19 באוגוסט 1965 (בת 59) ניו יורק, ארצות הברית
 שם במה:  קירה סדג'וויק
 שם לידה:  Kyra Minturn Sedgwick 
 מדינה:  ארצות הברית 
 תקופת הפעילות:  מ-1982 
 מקום לימודים:  אוניברסיטת דרום קליפורניה  סטודיו אייץ' בי  מייקל האוורד סטודיוס  סמינר פרינדס  קולג' שרה לורנס  בית ספר לאמנויות הבמה של אוניברסיטת דרום קליפורניה  Walden School 
 בן או בת זוג:  קווין בייקון (4 בספטמבר 1988–?) 
 צאצאים:  סוזי בייקון 
 מספר צאצאים:  2 
 פרסים והוקרה:  זוכת פרס אמי ופרס גלובוס הזהב
 פרופיל ב-IMDb
 
קירה מינטורן סדג'וויק (באנגלית: Kyra Minturn Sedgwick; נולדה ב-19 באוגוסט 1965) היא שחקנית קולנוע וטלוויזיה יהודייה-אמריקאית, יורשת נפט, זוכת פרס אמי ופרס גלובוס הזהב על תפקידה בתור ברנדה לי ג'ונסון בסדרה "המפענחת".
ביוגרפיה

סדג'וויק נולדה בניו יורק להנרי דוויט סדג'וויק, יורש למשפחת סדג'וויק אחת המשפחות העשירות והמשפיעות בארצות הברית, אנגלי בעל אמונה נוצרית אפיסקופלית ופטרישיה, אמריקאית יהודייה. הוריה התגרשו כאשר הייתה בת שש. סדג'וויק למדה במוסד חינוכי פרטי בקהילת אגודת הידידים. היא החלה את לימודיה האקדמיים בשרה לורנס קולג', ועברה ללמוד באוניברסיטת דרום קליפורניה. סיימה את לימודיה בהצלחה עם תואר ראשון בחוג לתיאטרון.
היא בת דודתה של השחקנית והדוגמנית אידי סדג'וויק.
משפחת סדג'וויק ידועה בחוג הסילון האמריקאי כאחת המשפחות המייסדות של ארצות הברית. בני משפחתם חתמו על מגילת העצמאות והיו המייסדים של ניו אינגלנד. משפחת סדג'וויק הייתה רבת השפעה עוד לפני הגעתם מאירופה לארצות הברית. בשנות ה-60 של המאה ה-20 נהגו לכנותם "אנשי הכסף הישן".
בשנת 2009 העריך מגזין פורבס את קרן הנאמנות המשפחתית של משפחת סדג'וייק בכ 14.3 מיליארד דולר, הקרן שרשומה באיי הבהאמס הייתה אחת הקרנות הפרטיות הסודיות בעולם עד לאחרונה כמו הקרן של משפחת פריצקר שלאחר סכסוך משפחתי חשפו את שווי נכסיהם.
קריירה

בהיותה בת 16 השתתפה סדג'וויק באופרת הסבון "עולם אחר". ב-1992 השתתפה בתפקיד ראשי בסרט הטלוויזיה "העלמה רוז וויט", שעוסק בהתמודדות עם השואה. על תפקידה בסרט הייתה מועמדת לפרס גלובוס הזהב. במהלך שנות ה-90 הופיעה ב"נולד בארבעה ביולי", "מר וגברת ברידג'"; "סינגלס"; "משהו לדבר עליו" על תפקידה בו הייתה מועמדת לפרס גלובוס הזהב; ו"פנומן" בו כיכבה בתור לייס פינמיין וזכתה בטקס פרסי הMTV בקטגוריית הנשיקה הטובה ביותר עם ג'ון טרבולטה.
לאחר מספר שנים הופיעה בקומדיית ההתבגרות "אריות יד שנייה" ובדרמה העצמאית "וודסמן", בה שיחקה לצד בעלה קווין בייקון. הופעתה המרשימה ביותר הייתה בהפקה של סדג'וויק עצמה, "Cavedweller", בשל הופעה זו הייתה מועמדת לפרס אינדפנדנט ספיריט.
ב-2007 כיכבה בקומדיית הספורט "תוכנית המשחק", בה הופיעה בתור סטלה פקה, הסוכנת של כוכב הפוטבול העולה ג'ו קינגמן. ב-2009 הופיעה במותחן הבדיוני "גיימר".
סדג'וויק כיכבה בסדרת הפשע "המפענחת". בסדרה לוהקה לתפקיד הראשי של ברנדה לי ג'ונסון, שוטרת שמוצנחת לראשות יחידה עילית של חוקרים במשטרת לוס אנג'לס. סדג'וויק הופיעה בסדרה במשך שבע שנים, בהן זכתה בפרס גלובוס הזהב בשנת 2007 וקיבלה עוד ארבע מועמדויות לפרס. כן הייתה מועמדת חמש פעמים לפרס אמי עבור התפקיד. הסדרה הסתיימה בשנת 2012 בעונה השביעית בעקבות החלטתה של סדג'וויק לעזוב את הסדרה.
ב-2012 שיחקה בסרט 'דיבוק' יחד עם השחקנים ג'פרי דין מורגן ומתיסיהו.
בשנת 2017 ביימה את סרט הטלוויזיה "סיפורה של ילדה" שמבוסס על הספר באותו שם. בין השחקנים שהשתתפו בסרט קווין בייקון ובתם סוזי בייקון.
חיים אישיים

סדג'וויק התחתנה בשנת 1988 עם שחקן הקולנוע זוכה פרס גלובוס הזהב קווין בייקון. לזוג נולדו שני ילדים, טרוויס סדג'וויק וסוסי בייקון, שאף הופיעה לצד הוריה בסרט "מאהב קטן" ולצד אמה במספר פרקים בסדרה "המפענחת" בהם גילמה את דמותה של שרלין (צ'רלי), אחייניתה של דמותה של סדג'וויק. סדג'וויק מגדירה את עצמה ואת משפחתה כיהודים.
בשנת 2009 הוענק לסדג'וויק כוכב טלוויזיה בשדרת הכוכבים של הוליווד.
פילמוגרפיה

טאי פן (1986)
קנזס (1988)
נולד בארבעה ביולי (1989)
מר וגברת ברידג' (1990)
פיראטים (1991)
סינגלס (1992)
עוד צ'אנס לחיים (1993)
רצח מדרגה ראשונה (1995)
משהו לדבר עליו (1995)
פנומן (1996)
טיפול נמרץ (1997)
מונטנה (1998)
מה מתבשל? (2000)
בקצב נשי (2002)
רק נשיקה (2002)
מאחורי הדלת האדומה (2003)
אריות יד שנייה (2003)
וודסמן (2004)
שוכן המערות (2004)
מאהב קטן (2005)
תוכנית המשחק (2007)
גיימר (2009)
הדיבוק (2012)
Chlorine‏ (2013)
הרוג את יקיריך (2014)
מסע משוגע (2014)
השפעה (2014)
מפלה (2015)
סחיטה (2015)
ניידת משטרה (2015)
17 על הקצה (2016)
Submission‏ (2017)
נבלים (2019)
After Darkness‏ (2019)
התחלות חדשות (2019)
Space Oddity‏ (TBA) - במאית ומפיקה
פילמוגרפיה > טלוויזיה

עולם אחר (1982 - 1983)
Lemon Sky (1988) - סרט טלוויזיה של PBS
דבר אליי (2000)
מדלת לדלת (2002) - סרט טלוויזיה של TNT
המפענחת (2012-2005)
עשרה ימים בוואלי (2018-2017)
ברוקלין 99 (2013-2021)
תאגיד (אנ') (2019)
Call Your Mother‏ (2021)
הקיץ שבו הפכתי ליפה (2023)
פילמוגרפיה > בתור מפיקה

ארי ודנטה מגלים את סודות היקום (אנ') (2023)